Vasilis Xatzipanagis

Vasilis Hatzipanagis (Greek: Βασίλης Χατζηπαναγής, ,1954-yil 26-oktabrda Toshkentda tugʻilgan) nafaqadagi oʻzbek-yunon professional futbolchisi. Gretsiyaning „Alpha Ethniki“ jamoasi „Iraklis“ va Sovet Oliy ligasida „Paxtakor“ da oʻynagan. U Gretsiya va Sovet Ittifoqi terma jamoalarida ham oʻynagan. Xatzipanagis „yunon Maradonasi“ deb taʼriflangan.

 Futbolchilik faoliyati 

 Paxtakor 
Siyosiy muhojirlar oilasida tugʻilgan, kiprlik va 1949-yilda Salonikidan Toshkentga koʻchib kelgan yunon ayolni farzandi edi. Xatzipanagis 1954-yilda Toshkentda (Oʻzbekiston SSR poytaxti) grek siyosiy qochoqlari oilasida tugʻilgan. Uni „Paxtakor“ kuzatdi. Ular bu yosh, ammo nafis oʻyinchiga sarmoya kiritishni xohlashdi, lekin qonun qatʼiy edi: u Sovet Ittifoqining oliy ligasida qatnashish uchun Sovet fuqaroligini olish uchun ariza topshirishi kerak edi. Xatzipanagis 17 yoshida professional debyutini oʻtkazdi. U yerdagi faoliyati davomida u toʻqson oltita oʻyin oʻtkazdi va yigirma ikkita gol urdi va 1972-yilda Sovet Birinchi Ligasidan Sovet Oliy Ligasiga koʻtarildi. „Paxtakor“dagi debyutidan koʻp oʻtmay SSSR yoshlar terma jamoasiga taklif qilindi.

 Iraklis 
1975-yilning 22-noyabrida u Salonikiga yetib kelgan va u yerda Iraklis jamoasida oʻynay boshlagan. Polkovniklar hukmronligi davrida, Xatzipanagis Salonikining „Iraklis“ klubi bilan shartnoma imzolagan. Vasilisning shu qadar obroʻsi yuqori ediki, u 1975-yil dekabr oyida oʻzining birinchi oʻyinida stadionni toʻldirdi. Bu ajoyib isteʼdod hech qachon Yevropaning boshqa jamoalari tarkibiga qoʻshilmagan. „Latsio“, „Arsenal“, „Portu“ va „Shtutgart“ jamoalaridan qiziqish borligiga qaramay, klub rahbariyati muhlislarning sevimli futbolchisinisotish oqibatlaridan qoʻrqgan va Xatzipanagis 1990-yilgacha Iraklis jamoasida qolgan. Uning klub bilan xayrlashuv uchrashuvi 19-sentyabr kuni UEFA kubogining birinchi bosqichida „Valensiya“ jamoasiga qarshi oʻyinda boʻlgan. 3-oktabr kuni boʻlib oʻtgan javob oʻyinida jamoa „Mestaliya“ stadionida 2:0 hisobida magʻlub boʻldi, Xatzipanagis esa zaxirada qoldirilgan. 1980-yilning yozida u Toronto Panhellenic bilan Milliy futbol ligasida oʻynagan. Rasmiy oʻyinlarda burchak toʻpidan oltita gol urdi.

 Xalqaro faoliyati 

 Sovet Ittifoqi 
U Sovet Ittifoqining 19 yoshgacha boʻlgan terma jamoasiga chaqirilgan. Vasilis 1976-yilgi saralash turnirida Sovet Ittifoqi Olimpiya terma jamoasi tarkibida oʻyagan. Vasilis debyut oʻyinida Sovet Ittifoqi olimpiya terma jamoasi oʻz uyida Yugoslaviyaga qarshi 3:0 hisobida gʻalaba qozongan. Vasilis hattoki debyuti oʻyinida jamoasining soʻnggi golini urishga muvaffaq boʻlgan. Xatzipanagis yana uchta oʻyinda ishtirok etgan (Islandiyaga qarshi ikkita oʻyin va Norvegiyaga qarshi bitta oʻyin). Vasilis Sovet terma jamoasiga chaqirilgan, ammo uning tarkibida birorta ham oʻyin oʻtkazmagan. 1975-yilda u Olimpiya terma jamoasi tarkibida 1976-yilgi Olimpiya oʻyinlariga saralash turnirida 4 ta oʻyin oʻtkazdi va bitta gol urdi. Biroq, milliy terma jamoa murabbiyi Konstantin Beskov uning qobiliyati „ancha yuqori“ ekan deb aytganiga qaramay, Vasilis Sovet ligasidan yuz oʻgirdi va ota-bobolari yurtiga koʻchib oʻtgan. U SSSR terma jamoasi tarkibida chap qanot hujumchisi sifatida u buyuk Oleg Bloxindan keyin ikkinchi oʻrinda edi.

 Gretsiya 
Xatzipanagis uchun yana bir eʼtiborga molik narsa bu uning Gretsiya terma jamoasi safida 1976-yil may oyida „Apostolos Nikolaidis“ stadionida Polshaga qarshi oʻrtoqlik oʻyinida birinchi marta maydonga tushishi boʻlgan. Afinalik olomonni uzun sochli yigit toʻp bilan sehrlab qoʻygan. Shundan soʻng, Xatzipanagis SSSR terma jamoasi safida oʻynagani uchun xalqaro miqyosda qatnashish huquqiga ega emasligi haqida maʼlum qilingan. Uning milliy terma jamoadagi ikkinchi oʻyini faoliyatini tugatganidan koʻp yillar oʻtib sodir boʻldi: 1999-yil 14-dekabrda 45 yoshli Xatzipanagis Ganaga qarshi oʻrtoqlik oʻyinida 20 daqiqa oʻynagan. Oʻyindan soʻng futbolga qoʻshgan umumiy hissasi uchun Gretsiya futbol federatsiyasi tomonidan taqdirlangan.

 Eʼtirof 

2003-yil noyabr oyida UEFAning 50 yilligini nishonlash uchun Gretsiya futbol federatsiyasi tomonidan Gretsiyaning soʻnggi 50 yildagi oltin oʻyinchisi sifatida tanlandi. Hozir 50 yoshda boʻlgan (2003-yilda) Xatzipanagis shunday dedi: “Sizni unutib qoʻymaganliklari, koʻp yillar oʻtib ham qoʻshgan hissangiz qadrlanishini koʻrish juda taʼsirli”.

 U qo'shimcha qildi: "Gretsiya milliy futbolkasini bir necha marta kiyib yura olmaganimdan afsusdaman. Chet elda faoliayat olib borishga erishmaganimdan afsusdaman. Men yaxshiroq ligada o'ynashni, shu darajada futboldan zavqlanishni istardim. Agar Men soatni orqaga qaytarishim mumkin edi, ba'zi narsalarni boshqacha qilgan bo'lardim".

 Faoliyati 
YillarKlubOʻyinGol?—1972 Dinamo Toshkent1972—75 Paxtakor Toshkent96221975—76 Iraklis2161976—77 Iraklis3121977—78 Iraklis801978—79 Iraklis2361979—80 Iraklis2541980—81 Iraklis1981—82 Iraklis2841982—83 Iraklis3051983—84 Iraklis30121984—85 Iraklis29101985—86 Iraklis2211986—87 Iraklis1411987—88 Iraklis2431988—89 Iraklis1361989—90 Iraklis001990—91 Iraklis00YilTerma jamoaOʻyinGol1975 SSSR Olimpiya terma jamoasi411976 U2140197610

 Yutuqlar 

 Club 
Paxtakor

 Sovet Birinchi Ligasi
 Gʻolib (1): 1972

Iraklis

 Gretsiya kubogi
 Gʻolib (1): 1975-76
 Ikkinchi oʻrin (2): 1979-80 , 1986-87
 Bolqon kubogi
 Gʻolib (1): 1985

Toronto Panhellenic

 Kanada Milliy Futbol Ligasi
 Pley-off gʻolibi (1): 1980

 Individual 

 Sovet sport ustalari mukofoti
 Master of Sports: 1974
 UEFA yubiley mukofotlari
 Gretsiyaning oltin futbolchisi: 1954-2003
 Toʻgʻridan-toʻgʻri burchak zarbasidan gollar: 7, 1982-83 yilgi mavsumda

 Manbalar 

 Havolalar 

 Vasilis Xatzipanagis National-Football-Teams.com saytida

Turkum:1954-yilda tugʻilganlar
Turkum:Yashayotgan insonlar
Turkum:Erkak futbol yarim himoyachilari
Turkum:Oʻzbekistonlik erkak futbolchilari
Turkum:Gretsiyalik erkak futbolchilar
Turkum:SSSR erkak futbolchilari
Turkum:Toshkentlik futbolchilar
Turkum:UEFA Oltin futbolchilari
Turkum:Oʻzbek-Grek futbolchilari
Turkum:Dinamo Toshkent klubi futbolchilari
Turkum:Paxtakor jamoasi futbolchilari
Turkum:Iraklis F.C. (Thessaloniki) futbolchilari
Turkum:Sovet birinchi ligasi futbolchilari
Turkum:Gretsiya Superligasi futbolchilari
Turkum:Kanada Milliy Futbol Ligasi futbolchilari
Turkum:Alifbo boʻyicha sportchilar